《次弟观与龄叟诗韵》
宋代·陈著

雪窦飞来一片云，寺门兴起总由身。
钟鱼饭众有今日，钲鼓粥神多信人。
两阁眼空风黑夜，四川手植雨清春。
我今亦是陶潜辈，三笑图中就写真。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。